|  |  |  |
| --- | --- | --- |
| **STYREMØTE I NBF VESTLAND Dato: Fredag 1. september kl. 13:00–13:40 Disse møtte:** Guro Nesse, Mari Hjelmeland Østensen, Signe Ytrøy, Sindre Hovland Søreide, Linn Benedikte Brakstad og Elena Linn Beardy. Referent: Elena Linn Beardy | | |
| **Saksnummer** | **Sak** | **Ansvarlig** |
| 17/23-24 | **Godkjenning av referat fra forrige styremøte** Referatet ble godkjent. | Alle |
| 18/23-24 | **Sommertreffet**  Den opprinnelige planen var å besøke bokhandleren Boksalongen på Litteraturhuset. De ansatte skulle presentere bøker for oss, og vi skulle få 10% rabatt på kjøp. Deretter skulle vi spise i Colonialen på Litteraturhuset. Dette ble dessverre ikke mulig likevel, siden Litteraturhuset la Programslippet sitt til samme dato og tidspunkt som sommertreffet vårt (18. august kl. 18.00). Boksalongen foreslo å holde av plasser til oss på Programslippet.  Sommertreffet ble derfor som følger: Gratisarrangementet Programslippet, deretter mingling i Boksalongen. Fikk på forhånd beskjed fra Boksalongen om at det dessverre ikke var mulig å kjøpe mat i Colonialen den kvelden.  6 medlemmer møtte opp, inkludert én fra styret. Ett mulig nytt medlem møtte også. Det var flere påmeldte som meldte frafall rett før. |  |
| 19/23-24 | **Julemøtet** Vi har pleid å ha julemøtet på Norli i Bergen. Boksalongen på Litteraturhuset vil gjerne at vi skal legge julemøtet til dem. Vi tar en vurdering på dette senere. | Alle |
| 20/23-24 | **Organisasjonsmøtet**  Organisasjonsmøtet skal være i Drammen 2.–3. november. NBF sentralt dekker alle møteutgifter for inntil to representanter.  Signe ønsker å delta. Randi også, men hun må avklare noen detaljer først. Sindre kan eventuelt steppe inn som vara, dersom Randi ikke kan. | Signe  Randi  Evt. Sindre |
| 21/23-24 | **Frokostseminar**  Før sommeren bestemte vi at vi skulle forskyve frokostseminaret om skolebiblioteksplaner til høsten. Elena snakket da med en kollega som har vært med på å lage skolebiblioteksplaner for kommunen. Hun sa seg villig til å ha et frokostseminar om dette. Elena sjekker om kollegaen fortsatt har mulighet til dette. Vi ønsker å ha frokostseminaret i uke 42/43. | Elena |
| 22/23-24 | **Eventuelt**  Mari har skrevet et leserinnlegg: «Eit levande lokalsamfunn har eit levande bibliotek». Anne har omformulert og forkortet litt. Vi sender leserinnlegget til lokalavisene så fort som mulig (før valget).  Alle som var til stede på styremøtet i dag sender Elena kontaktinformasjon til lokalavisene i deres områder + gjerne noen bilder fra biblioteksarrangement som kan brukes til illustrasjonsbilde. Elena sender så ut leserinnlegget. | Alle  Elena |
| 23/23-24 | **Nytt styremøte** Avtales via Doodle.  Styremøtene legges til mandager og/eller fredager. Elena prøver å finne datoer/tidspunkter som passer for flest mulig. | Elena |